open-index/open-wikipedia-markdown huggingface dataset:
Korkalovaara

**Korkalovaara** on kaupunginosa ja lähiö Rovaniemen kaupungissa Lapin maakunnassa. Korkalovaara liitettiin osaksi Rovaniemen kauppalaa 1.1.1957. Korkalovaara on laaja kaupunginosa, ja sen alueita ovat mm. Länsikangas, Vaaranlaki ja Lapinrinne.

Korkalovaaran historiallinen keskus on Hillapolun ostoskeskus. Korkalovaarassa toimi aiemmin Korkalovaaran lukio, mutta se yhdistettiin Lyseonpuiston lukion kanssa. Myös Alvar Aallon suunnitteleman Korkalorinteen asuntoalueen (Pikku-Tapiola) katsottiin aiemmin kuuluvan Korkalovaaraan. Nykyään sen katsotaan sijaitsevan ns. Kolmannessa kaupunginosassa.

Maamerkkeinä Korkalovaarassa ovat radiomasto sekä Karinrakan vesitorni. Alueen palveluihin kuuluvat tennishalli, ravintola, apteekki, kirjasto, posti sekä useita päivittäistavarakauppoja. Seurakunnalla on alueella kappeli. Korkalovaarassa toimivat myös Korkalovaaran peruskoulu (luokat 1&ndash;9) sekä Vaaranlammen koulu (luokat 1&ndash;6). Päiväkoteja alueella on kaksi. Alueella on latuja ja ulkoilureittejä. Lisäksi vaaran lounaispuolella Mäntyvaarassa sijaitsee Mäntyvaaran ravirata.

Vaaran pohjoisrinteellä oli 1960-luvulle saakka kaatopaikka, jota on nykyisin maisemoitu, ja paikalla on aikaisemmin ollut myös laskettelurinne.

Jari Tervo on käynyt koulua Korkalovaarassa. Tunnettuihin korkalovaaralaisiin kuuluu myös siellä varttunut laulaja-lauluntekijä Jaakko Laitinen.

## Lähteet

## Aiheesta muualla
* kaupunginosan sivut
Pururata

**Pururata** on sahanpurulla päällystetty erityisesti lenkkeilijöille, jalankulkijoille ja hiihtäjille tarkoitettu leveähkö kulkuväylä. Talvisin pururadoille tehdään usein hiihtoladut. Useilla ulkoilualueilla ympäri Suomea on eri mittaisia pururatoja. Jotkut pururadat ovat valaistuja, jolloin niitä voi käyttää ympäri vuoden. Pururatoja ei ole tarkoitettu ajoneuvoille.

Pururata-nimitys on säilynyt käytössä, vaikka sahanpuru kuntoratojen päällysteenä on vaihtunut yleensä kivituhkaan.

## Lähteet
Arttu Virtanen

**Arttu Virtanen** (s. 22. kesäkuuta 1984 Turku) on suomalainen jääkiekkohyökkääjä.

Virtanen on TPS:n oma kasvatti, joka pääsi kaudella 2003–2004 hakemaan pelipaikkaa Turun Palloseuran riveistä. Hän teki saman vuoden pudotuspeleissä kymmenessä ottelussa neljä pistettä. Virtanen on pelannut SM-liigassa 121 ottelua ja 18 pudotuspeliottelua sekä Mestiksessä 118 ottelua ja 24 pudotuspeliottelua. Lisäksi hän on edustanut Suomea nuorten maajoukkueessa kolmen ottelun verran.  Virtanen pelasi TPS:n paidassa myös kausina 2004–2006. Sopimus Virtasella oli TPS:n kanssa vuoteen 2008 asti.

Virtanen kärsi urallaan loukkaantumisista suhteellisen paljon ja kausi 2006–2007 jäi kokonaan väliin selkävamman takia. Seuraavalla kaudella Virtanen paranteli selkävammaansa joulun yli. Tammikuussa 2008 Virtanen vuokrattiin TuTo:on, jossa hän pelasi loppukauden. Kausi päättyi Mestiksen mestaruuteen, ja Virtanen teki TuTon kanssa kahden vuoden jatkosopimuksen

Virtanen lopetti aktiiviuransa 2010 keväällä.

Virtanen kuului vuonna 2010 sadan kovatuloisimman alle 30-vuotiaan suomalaisen joukkoon.

## Saavutukset
* Sm pronssia (TPS B-jun 2001–2002)
* Sm hopeaa (TPS edustus 2003–2004)
* Sm hopeaa (TPS A-jun 2004–2005)
* Mestiksen mestaruus (TuTo 2007–2008)

## Lähteet
* Iltasanomat: 2010 vuoden kovatuloisimmat alle 30-vuotiaat http://www.iltasanomat.fi/kotimaa/verotiedot-2010-tassa-ovat-suomen-kovatuloisimmat-alle-30-vuotiaat/art-1288424991354.html 
* YTJ:n internet-sivut http://www.ytj.fi/
* Arttu Virtasen jääkiekkotilastot Elite Prospects-sivustolla http://eliteprospects.com/player.php?player=7604

### Viitteet

## Aiheesta muualla
* Virtasen eurohockey-profiili
* http://eliteprospects.com/player.php?player=7604
* https://www.mtvuutiset.fi/artikkeli/arttu-virtanen-taas-tpsn-ratkaisija/4108746#gs.1qma5c
* https://www.jatkoaika.com/Haastattelu/puhtaat-taklaukset-ovat-j%C3%A4%C3%A4kiekon-suola/85284
Papalagi

**Papalagi** (äännetään papalangi) on samoan kieltä ja tarkoittaa valkoihoista tai muukalaista. Tarkkaan ottaen "Papa-Lagi" tarkoittaa "taivaansärkijää". Sana juontunee ajalta, kun ensimmäiset lähetyssaarnaajat saapuivat Samoalle purjelaivoillaan, laivat koettiin Samoalla aukoiksi taivaanrannassa, eli "taivaan särkemiseksi".

Erään toisen teorian mukaan sana voisi olla niuelaista alkuperää sanasta "Palagi" (lausutaan Palangi) jossa "Pa" tarkoittaa aseen laukausta  ja "Lagi" tarkoittaa taivasta eli aseen laukaisua taivaalle.

Aiheesta on kirjoitettu elämänviisauksia sisältävä kirja nimeltään "Papalagit" (Der Papalagi).  Kirjassa lännessä vieraillut samoalais­päällikkö Tuiavii kertoo samoalaiseen tyyliin länsimaisen elämäntavan mielettömyydestä. Tarinan mukaan kirjaa ei ollut tarkoitettu julkaistavaksi. Tuiavii oli tarkoittanut nämä puheet opetukseksi yksinomaan hänen polynesialaisille maanmiehilleen. Alkuteos Der Papalagi julkaistiin Zürichissä 1920. Kirjan kirjoitti Erich Scheurmann, joka kertoi asuneensa vuoden Samoalla.

## Kirjallisuutta

*
MTBF

**MTBF** (*mean time between failures*) on keskimääräinen aika laitteen vikaantumiseen sen edellisestä alkuperäiseen kuntoon saattamisesta (korjauksesta). MTBF on vikataajuuden käänteisluku niissä tapauksissa, joissa vikataajuus on vakio. Keskimääräistä vikaantumisväliä käytetään luotettavuustekniikassa käyttöiän arviointiin. Useat valmistajat ilmoittavat tuotteilleen keskimääräisen vikaantumisvälin. Tehtaiden kunnossapidosta vastaavat joutuvat myös seuraamaan keskimääräisiä korjausaikoja (MTTR, *mean time to repair*), jotta osataan varautua oikein erilaisiin vikaantumisiin. Joillekin tuotteille, kuten hehkulampulle, esitetään keskimääräinen elinikä, jonka tuotteen pitäisi keskimäärin kestää, jos sitä käytetään oikein.

MTBF lasketaan tilastollisella menetelmällä, eikä vikojen jakaantuminen useinkaan ole symmetristä, eli ei voida sanoa, että 50&nbsp;% tuotteista, joiden MTBF on 2&nbsp;000&nbsp;h, vikaantuisi tuohon käyttöikään mennessä. Eksponentiaalisella jakaantumalla 63&nbsp;% tuotteista vikaantuu 2&nbsp;000 käyttötuntiin mennessä. Koska MTBF on tilastollinen tunnusluku, ei sen avulla voida ennustaa tarkasti jonkin yksittäisen järjestelmän elinikää.

## MTBF-laskentakaava
MTBF on vikaantumistaajuuden käänteisluku:

:MTBF=\frac{1}{\lambda}. \!

MTBF esitetään usein symbolilla \! \theta, tai

:MTBF=\theta. \!

Eri lähteistä löytyy sekä MTBF- että vikaantumistaajuudelle arvoja. 

MTBF voidaan määrittää vikatiheysfunktion odotusarvon avulla f(t)

:MTBF=\int_{0}^{\infty} tf(t)\, dt \! 

jossa

:\int_{0}^{\infty} f(t)\, dt=1. \!

## MTBF-käsittelyyn liittyviä ongelmia
Useat MTBF-ajat ovat hyvin epätarkkoja, mikä johtaa monimutkaisissa järjestelmissä hyvin epäluotettavaan käyttöikäennusteeseen. Usein MTBF-lukujen käyttö johtaa ajatteluun, että on olemassa hyväksytty vikaantumistaajuus, jolloin ei enää haluta etsiä vikojen todellista syytä. Tämän vuoksi on otettu käyttöön muitakin luotettavuutta kuvaavia lukuja kuten MFOP (*maintenance-free operating period*).
Grant Smith

**Grant Smith**, (s. 5. toukokuuta 1980) on skotlantilainen jalkapalloilija, joka pelaa Carlisle Unitedissa. 

Smith on pelannut useissa englantilaisissa ja skotlantilaisissa ammattilaisjoukkueissa. Hän pystyy pelaamaan puolustajana ja keskikentällä. Smith tuli HJK:hon Skotlannin pääsarjajoukkue Dundee Unitedista. Huhtikuussa 2007 HJK ilmoitti tehneensä kauden 2007 kestävän sopimuksen Smithin kanssa, jossa on purkumahdollisuus kansainvälisen siirtoikkunan avautuessa. Ennen siirtymistä Suomeen Smith kävi Skotlannin pääsarjajoukkue Hibernianin testissä.

Kaudelle 2008 HJK ei tarjonnut Smithille jatkosopimusta . Tämän jälkeen Smith kävi englantilaisen Carlisle Unitedin testissä ja sai loppukauden kestävän sopimuksen. 

Smithin isä Gordon Smith on entinen jalkapalloilija.

## Lähteet

## Aiheesta muualla

* Pelaajakortti 
* MTV3: Smith kehuu keinonurmea
Jane Berbié

**Jane Berbié** (s. 6. toukokuuta 1931) on ranskalainen mezzosopraano. 

Berbién laajaan ohjelmistoon kuului niin  varhaisbarokin musiikkia kuin uudempaa ranskalaista musiikkiakin. Hän teki oopperadebyyttinsä Milanon La Scalassa 1958 ja sai vuonna 1959 kiinnityksen Pariisin oopperaan.

Berbién ensimmäinen esiintyminen Lontoon Covent Gardenissa tapahtui kesäkuussa 1971, jolloin hänellä oli rooli Gioacchino Rossinin oopperassa *[[Sevillan parturi]]*. 

## Lähteet
Blue Air

**Blue Air** oli romanialainen halpalentoyhtiö. Se aloitti lennot joulukuussa 2004. Yhtiön päämaja oli Aurel Vlaicun kansainvälinen lentoasema.

Yhtiö lopetti toimintansa maksukyvyttömyydestä johtuen vuonna 2023.

## Laivasto
Laivasto vuonna 2018:
*2 kpl: Boeing 737-300
*6 kpl: Boeing 737-400
*6 kpl: Boeing 737-500
*1 kpl: Boeing 737-700
*15 kpl: Boeing 737-800
*12 kpl (tilauksessa): Boeing 737 MAX

## Kohteet
* Belgia
* Ranska
* Saksa
* Suomi
* Italia
* Portugali
* Romania
* Espanja
* Turkki

## Lähteet

## Aiheesta muualla
Maleiinianhydridi

**Maleiinianhydridi** on orgaaninen yhdiste (maleiinihapon anhydridi), joka on normaaliolosuhteissa olomuodoltaan kiinteitä, värittömiä tai valkoisia kiteitä, joilla on pistävä haju. Sen kemiallinen kaava on C4H2O3. Maleiinianhydridista käytetään myös nimityksiä *maleiinihappoanhydridi*, *2,5-furaanidioni*, *dihydro-2,5-dioksofuraani*  ja *cis-buteenidianhydridi*.

Maleiinianhydridin moolimassa on 98,1&nbsp;g/mol, sulamispiste 53&nbsp;°C ja kiehumispiste 202&nbsp;°C. Aineen tiheys on 1,48&nbsp;g/cm3, leimahduspiste 102&nbsp;°C (c.c.), itsesyttymislämpötila 477&nbsp;°C ja CAS-numero 108-31-6. Maleiinianhydridi liukenee 30&nbsp;°C:ssa veden kanssa muodostaen maleiinihappoa (C4H4O4) ja lämpöä.

## Ympäristö- ja terveysvaikutukset
Lyhytaikainen altistuminen aineelle voi aiheuttaa voimakasta silmien, ihon ja hengitysteiden ärsytystä. Toistuva tai pitkäaikainen altistuminen aineelle voi aiheuttaa ihon herkistymistä sekä astmaa.

## Valmistus ja käyttö
Ensimmäisen kerran maleiinianhydridiä syntetisoi Louis Nicolas Vquelin vuonna 1817 kuivatislaamalla sitruunahappoa. Aikaisemmin maleiinihappoanhydridin valmistus perustui bentseenin hapetukseen ilmalla, divanadiinipentoksidin toimiessa katalyyttinä. Nykyään sitä valmistetaan enimmäkseen hapettamalla butaania tai buteenia hapen avulla ja katalyyttinä käytetään vanadyylivetyfosfaattia. Maleiinianhydridi puhdistetaan alipainetislauksella. Maleiinianhydridistä valmistetaan polymeerejä, hartseja, muovien pehmentimiä, lääkeaineita, maatalouskemikaaleja, kuten hyönteis- ja rikkaruohomyrkkyjä, maleiinihappoa, fumaarihappoa ja tetrahydroftaalihapon anhydridiä.

## Lähteet

## Aiheesta muualla

*
*PubChem: Maleic Anhydrides 
*ChemBlink: Maleic anhydride
Luettelo Kurjen tähdistön tähdistä

**Luettelo [[Kurki (tähdistö)|Kurjen tähdistön]] tähdistä**:

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
Régine Crespin

**Régine Crespin** (23. helmikuuta 1927, Marseille – 5. heinäkuuta 2007) oli ranskalainen oopperalaulaja. Hän oli äänialaltaan ensin sopraano ja sittemmin mezzosopraano.

Crespin aloitti lauluopintonsa 16-vuotiaana ja pääsi myöhemmin Pariisin konservatorioon. Hän debytoi vuonna 1950 Mulhousessa *[[Lohengrin]]in* Elsana ja esiintyi myöhemmin samana vuonna samassa roolissa Pariisissa. 

Crespinin ohjelmistoon kuului mm. Richard Wagnerin, Hector Berlioz'n, Gabriel Faurén, Maurice Ravelin, Christoph Willibald Gluckin, Jules Massenet'n, Jacques Offenbachin, Francis Poulenc'n, Giacomo Puccinin, Pjotr Tšaikovskin sekä Richard Straussin tuotantoa. Vaikka hän vetäytyi laulajanuraltaan vuonna 1989, hän sai sen jälkeenkin mainetta laulunopettajana. Hän kuoli maksasyöpään 80-vuotiaana.
Sulo Suorttanen

**Sulo Elias Suorttanen** (13. helmikuuta 1921 Valkeala – 24. syyskuuta 2005 Kouvola) oli suomalainen poliitikko, varatuomari ja lääninasessori. Suorttanen toimi Suomen puolustusministerinä vuosina 1966–1970.

## Ura
Suorttanen valmistui ylioppilaaksi Kouvolan lyseosta vuonna 1945, minkä jälkeen hän opiskeli Helsingin yliopistossa suorittaen ylemmän oikeustutkinnon vuonna 1952. Varatuomarin arvo Suorttaselle myönnettiin 1954. Työuransa Suorttanen aloitti toimimalla kotiseutunsa Valkealan tuomiokunnan notaarina 1953–1954 ja Valkealan piirin apulaisnimismiehenä Kouvolassa 1955–1957. Nimismiehen toimesta Suorttanen siirtyi Kymen läänin apulaispoliisitarkastajaksi 1958–1972. Hän toimi Kymen lääninhallituksen vanhempana lääninasessorina vuodesta 1972 alkaen. Myöhemmällä urallaan Suorttanen toimi vielä Kymen lääninhallituksen virkaa toimittavana kansliapäällikkönä vuosina 1980–1986.

Kansanedustajana Suorttanen oli vuosina 1962–1970 ja myöhemmin 1972–1975 edustaen Maalaisliittoa (Keskustapuolue vuodesta 1965). Suorttanen toimi vuosina 1966–1970 Suomen puolustusministerinä sekä samaan aikaan toisena sisäasianministerinä Paasion I ja Koiviston I hallituksessa.

Toisen maailmansodan aikana Suorttanen palveli suomalaisessa Waffen-SS-vapaaehtoispataljoonassa. Sotilasarvoltaan hän oli reservin majuri.

Naimisiin Suorttanen meni vuonna 1949 farmaseutti Lea Annikki Laakson kanssa. Pariskunnalla oli vuonna 1951 syntynyt poika Esa Juhani.

## Katso myös
*Musta tusina

## Lähteet

## Kirjallisuutta
* 
* 

## Aiheesta muualla
* Sulo Suorttasen muistokirjoitus ''Helsingin Sanomissa''.
*
Lars Lindeman

**Lars Sebastian ”Basse” Lindeman** (23. maaliskuuta 1920 Viipuri – 14. syyskuuta 2006 Lahti) oli suomalainen poliitikko ja suurlähettiläs.

Lindeman suoritti maanviljelysteknikon tutkinnon vuonna 1944. Hän toimi Inkoon kunnanvaltuustossa vuodesta 1945 ja Finlands Svenska Arbetarförbundin asiamiehenä vuodesta 1947. Hän oli SDP:n kansanedustaja Uudenmaan vaalipiiristä vuosina 1958–1976, minkä jälkeen hän siirtyi suurlähettilääksi Osloon ja Reykjavikiin vuosina 1976–1984 ja Lissaboniin vuosiksi 1984–1985. Hän oli toinen maatalousministeri Paasion I hallituksessa 1966–1968.

## Lähteet

## Aiheesta muualla
*
Harrastajateatterikesä

**Harrastajateatterikesä** on vuosittain Jyväskylässä järjestettävä, valtakunnallisesti avoin festivaali kaikille harrastajateatteriryhmille.

Tapahtuma on lunastanut paikkansa yhtenä teatterintekijöiden ja -kokijoiden merkittävimpänä kohtaamispaikkana. Katselmukseen valitaan vuosittain 6-8 ryhmää ympäri Suomen esitystallenteiden perusteella. Katselmukseen valitut ryhmät saavat palautteen esityksestään ammattitaitoiselta raadilta. Raati jakaa myös tapahtuman päätöstilaisuudessa kannustusrahaa haluamalleen ryhmälle tai ryhmille.

Tapahtuma järjestettiin ensimmäisen kerran vuonna 1973 Seinäjoella. Vuonna 2016 tapahtuman järjestäminen siirrettiin Jyväskylään.

## Tapahtuman järjestäjät

Tapahtuman päävastuullinen järjestäjä on vuodesta 2010 alkaen Suomen Harrastajateatteriliitto. Se toteutetaan tiiviissä yhteistyössä Jyväskylän kaupungin ja Jyväskylän kaupunginteatterin kanssa.

## Lähteet

## Aiheesta muualla

*Harrastajateatterikesän kotisivut
*Suomen Harrastajateatteriliiton kotisivut
Metroplex

**Metroplex** on robotti *[[Transformers]]*-universumissa. Metroplex esiintyy sarjoissa *Generation 1* ja *[[Transformers: Cybertron]]*.

## Generation 1
Metroplex muuttuu valtavaksi taisteluasemaksi tai kaupungiksi. Hänellä on valtavan voimakkaat aseet, ja hän on tärkeä osa Autobotteja. Hänen ainoat heikkoutensa ovat hitaus, jonka vuoksi hän on helppo maali, mutta hänen tulituksensa ja valtavat voimansa korvaavat tuon puutteen hyvin. Toinen heikkous on hänen aseissaan, sillä ohjuksien ampuminen voi kuluttaa kaiken energian Metroplexistä. Muita heikkouksia hänellä ei ole. Hän kestää valtavasti tulitusta ja on kaikin puolin loistava soturi.

## Transformers: Cybertron
Metroplex johtaa Gigantion-nimistä planeettaa, ja käyttää muiden gigantionilaisten tavoin Mini-Conia. Hänen Mini-Coninsa nimi on Drill Bit. Metroplex ryhtyy auttamaan Optimus Primen johtamia Autobotteja. Voitettuaan Megatronin, Metroplex ja hänen oikeakädenmiehensä, Quickmix, ansaitsevat Autobottien merkin olkapäihinsä. Tästä lähin Metroplex on tärkeä osa Autobottien tiimiä.

## Katso myös
*Transformers: Cybertron

## Aiheesta muualla
*[Lisätietoa Metroplexistä TFWIKI.Netissä, Transformers-aiheisesta wikiassa](http://tfwiki.net/wiki/Metroplex_(disambiguation))
Igglo

**Igglo** on suomalainen vuokranantajia ja vuokralaisia yhdistävä palvelu joka aloitti nykytoimintansa vuonna 2017. Palvelu toimii ns. käännetyllä mallilla jossa vuokranantajat löytävät itselleen sopivan vuokralaisen.  Yrityksen historia ulottuu vuoteen 2006, jolloin se tuli tunnetuksi kiinteistövälitystoiminnasta.  Yritys hakeutui konkurssiin joulukuussa 2024.

## Historia

Yritys aloitti toiminta vuonna 2006. Se sai julkisuutta valokuvaamalla pääkaupunkiseudun kaikki talot omaan verkkopalveluunsa ja kertomalla puolittavansa välityspalkkiot. Igglon perustivat markkinointiviestintäkonserni Taivaan hallituksen puheenjohtaja ja perustaja Jussi Nurmio sekä Mikko Ranin, näyttelijä Matti Raninin poika. Varatoimitusjohtajana toimi kiinteistönvälitysyritys Huoneistokeskuksen entinen toimitusjohtaja Matti Kasso, kunnes hän jätti yrityksen tammikuussa 2008. Igglo laajeni Norjan markkinoille huhtikuussa 2007. Yritys kohtasi kuitenkin vaikeuksia markkinoilla ja tammikuussa 2008 Igglon Norjan toiminnot haettiin konkurssiin.

Aikaisemmassa Igglon verkkopalvelussa oli mahdollista käyttää Korvamerkintä- ja Hiljainen myynti -palveluita. Korvamerkinnän avulla asukkaat pystyivät esivaraamaan taloja tai alueita, joihin haluaisivat muuttaa. Hiljaisen myynnin kautta puolestaan asunnon omistaja pystyi tunnustelemaan kotinsa kysyntää. Tämän lisäksi verkkopalvelussa oli käytössä muun muassa Google Maps -kartta sekä kolmiulotteinen sisustuskone.

Igglo Oy toimi vuoteen 2008 asti myös kiinteistönvälitysyrityksenä pääkaupunkiseudun ja Turun alueilla. Igglo oli pääkaupunkiseudun kolmanneksi suurin välitystoimisto, ja sen palveluksessa oli yli seitsemänkymmentä henkeä. Lokakuussa 2006 Benchmark Capital Europe ja Taivas Group sijoittivat yritykseen yhteensä 12,5 miljoonan euroa. Syyskuussa 2008 Helsingin Sanomat Oy kertoi ostavansa Igglon. Igglon kerrottiin lopettavan asunnonvälityksen, mutta sen verkkopalvelu, tietosisältö sekä Igglo-tavaramerkin käyttöoikeudet siirtyvät Helsingin Sanomille. 

## Vuokranvälityspalvelu 2017

Kesäkuussa 2017 Igglo-brändi palasi kuluttajamarkkinoille vuokrapalvelun muodossa. Uudessa palvelussa vuokranantajat ja asuntoa etsivät voivat löytää toisensa suoraan älypuhelinsovelluksen avulla. Uuden palvelun takana on alkuperäinen perustajajoukko, Jussi Nurmion johdolla. Palvelun oli tarkoitus laajentua ulkomaille.

## Lähteet
* Lehtistötiedote 18.10.2006 
* Tietokone-lehden artikkeli 14.12.2007 
* NA24.no artikkeli 30.1.2008  
* YLE: Igglon velkoja sulatellaan saneerauksessa 6.2.2009 

### Viitteet

## Aiheesta muualla
* Igglo.fi
Aallokemuunnos

**Aallokemuunnos** on 1980-luvulta lähtien yleistynyt sovelletun matematiikan menetelmä, jota hyödynnetään mm. digitaalisessa signaalinkäsittelyssä ja harmonisessa analyysissä. Se on korvaamassa monessa sovellutuksessa Fourier-muunnoksen. Toisin kuin Fourier-muunnoksessa, joka määrittelee signaalin jatkuvien trigonometristen funktioiden lineaarikombinaationa, aallokemuunnoksessa signaalin muodostavat osafunktiot ovat lokaaleja.

Aallokemuunnos tehdään suodattamalla syötesignaali käyttäen kantafunktiosta johdettujen aalloke- ja skaalausfunktioiden eri tavalla skaalattuja ja aika-avaruudessa siirrettyjä variaatioita.

Yleisesti käytössä on ns. diskreetti aallokemuunnos, jossa aallokkeiden skaalaus ja siirto määritellään diskreettien kokonaislukuparametrien avulla. On myös olemassa ns. jatkuva aallokemuunnos, jossa skaalaus- ja siirtoparametrit voivat olla mitä tahansa reaalilukuja.

## Diskreetti aallokemuunnos
Olkoon  \psi \in L^2(\mathbb{R})  aallokefunktio tai "äiti-aalloke".  Sen muodostomaa funktioperhettä 

 \lbrace \psi_{j,k}(x) = \sqrt{2}^j \psi(2^j x - k) : j \in \mathbb{Z}, k \in \mathbb{Z} \rbrace 

kutsutaan *aallokejärjestelmäksi*, jonka avulla voidaan määritellä *diskreetti aallokemuunnos*:

 \mathcal{W}(f)(j,k) = \langle f, \psi_{j,k} \rangle,

missä  \langle \cdot, \cdot \rangle  on funktioavaruuden  L^2(\mathbb{R})  sisätulo. Aallokemuunnoksen arvoja  \langle f, \psi_{j,k} \rangle  kutsutaan funktion  f  *aallokekertoimiksi*. Fourier-muunnoksen tavoin niiden avulla on mahdollista analysoida funktion ominaisuuksia eri skaaloissa tai taajuuksilla, mutta lokaalisti: jokainen aalloke  \psi_{j,k}  on keskitetty ainoastaan  \sim 2^{-j}  pituiselle osalle avaruutta  \mathbb{R} . Parametrin  j  kasvaessa aallokkeiden koko pienenee ja niillä voidaan analysoida funktiota  f  entistä pienemmillä väleillä, eli korkeammalla resoluutiolla.

Erityisen suosittuja ovat aallokefunktiot  \psi , joiden muodostama aallokejärjestelmä on avaruuden  L^2(\mathbb{R})  (tai sen aliavaruuden) kanta. Tällaisia *aallokeperheitä* on vuosien mittaan kehitetty lukuisia. Esim. Alfréd Haarin kehittämä Haarin aalloke, Ingrid Daubechiesin kompaktikantajaiset aallokeperheet ja Jean Morletin kompleksilukuarvoinen Morlet-aallokke..

Kannan määritelmän mukaisesti kaikki avaruuden alkiot voidaan esittää kannan avulla. Aallokkeiden tapauksessa mikä tahansa  f \in L^2(\mathbb{R})  voidaan ilmaista sen aallokertoimien avulla:

 f(x) = \sum_{j \in \mathbb{Z}} \sum_{k \in \mathbb{Z}} \langle f, \psi_{j,k} \rangle \psi_{j,k}(x). 

Tällöin lineaarinen analyysioperaattori  \mathcal{W}: L^2(\mathbb{R}) \longrightarrow \ell^2(\mathbb{Z}^2)  on Hilbertin avaruuksien välinen unitaarinen operaattori, jonka käänteismuunnos (eli synteesioperaattori) on

 \mathcal{W}^{-1}(\boldsymbol{c})(x) = \sum_{j \in \mathbb{Z}} \sum_{k \in \mathbb{Z}} c_{j,k} \psi_{j,k}(x) ,

millä tahansa  \boldsymbol{c} = (c_{j,k}) \in \ell^2(\mathbb{Z}^2) .

## Lähteet

## Kirjallisuutta
* 

* 

*
Erich Scheurmann

**Erich Scheurmann** (s. 24. marraskuuta 1878 Hampuri &ndash; k. 4. toukokuuta 1957 Armsfeld) oli saksalainen kirjailija, taidemaalari, nukketeatterilainen ja saarnaaja. Scheurmann matkusti vuonna 1914 vuodeksi Samoaan, joka oli noihin aikoihin Saksan siirtomaana. Ensimmäisen maailmansodan alettua hän matkusti vuonna 1915 Samoasta USA:han, missä kirjoitti kuuluisan fiktiivisen Samoan-matkakertomuksensa Papalagit *(Der Papalagi)*. Maailmansodan loputtua palasi hän Saksaan. Hän asettui vuonna 1930 asumaan Armsfeldiin, missä eli kuolemaansa saakka.

## Suomennettu teos

*
Luettelo Käärmeen tähdistön tähdistä

**Luettelo [[Käärme (tähdistö)|Käärmeen tähdistön]] tähdistä**:

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
G-14

**G-14** oli Euroopan johtavien jalkapalloseurojen yhteenliittymä.

Järjestön perusti maanosan 14 johtavaa seuraa vuonna 2000. Sen tarkoituksena oli edustaa lajin varakkaimpia seuroja neuvotteluissa lajin kattojärjestöjen Fifan ja Uefan kanssa. Vuonna 2002 järjestöön liittyi neljä uutta jäsentä, mutta se säilytti kuitenkin alkuperäisen nimensä.

Järjestöön kuului loppuvaiheessa kolme seuraa Englannista, Espanjasta, Italiasta, Ranskasta ja Saksasta, kaksi seuraa Alankomaista sekä yksi seura Portugalista. Sen jäsenseurat lukeutuivat maanosan menestyksekkäimpiin, sillä esimerkiksi Mestarien liigan voitti vuoteen 2008 mennessä aina joku jäsenistä.

Järjestö lakkautettiin vuonna 2008. Sen tilalle perustettiin ECA.

## Jäsenet
**Alkuperäiset jäsenet (2000)**
* Ajax
* PSV
* Liverpool
* Manchester United
* Barcelona
* Real Madrid
* Internazionale Milano
* Juventus
* Milan
* Porto
* Marseille
* PSG
* Bayern München
* Borussia Dortmund
**Uudet jäsenet (2002)**
* Arsenal
* Valencia
* Lyon
* Bayer Leverkusen
Kaarlo Pitsinki

**Kaarlo Vilhelmi Pitsinki** (27. joulukuuta 1923 Kemi – 26. elokuuta 2015 Helsinki) oli suomalainen sosiaalidemokraattinen poliitikko, joka toimi Suomen Sosialidemokraattisen Puolueen (SDP) puoluesihteerinä vuosina 1957–1966 ja Uudenmaan läänin maaherrana vuosina 1966–1982. Hän oli myös kansanedustajana vuosina 1958–1966. SDP:ssä Pitsinki edusti puolueen oikeaa laitaa. 

Pitsinki erosi SDP:stä 1982 ja toimi Kansalaisvallan liiton eli entisen Suomen Kansan Yhtenäisyyden Puolueen puheenjohtajana. 

## Tausta
Pitsingin vanhemmat olivat laitosmies Kaarlo Vilhelmi Pitsinki ja Aune Ester Aaltonen. Hän pääsi ylioppilaaksi vuonna 1945 Kemin lyseosta ja valmistui valtiotieteiden kandidaatiksi vuonna 1949.

Uransa alussa Pitsinki oli ennakonpidätyksen valvojana Helsingin verovirastossa vuodet 1949–1950, SDP:n toimitsijana 1950–1951, Kiljavan ammattiyhdistysopiston tilapäisenä tietopuolisten aineiden opettajana 1951–1955 ja Talouspoliittisen suunnittelutoimiston tilapäisenä apulaispäällikkönä vuonna 1956.

## Politiikka
Pitsingin poliittinen ura lähti nousuun hänen työskennellessään pääministeri K.-A. Fagerholmin sihteerinä vuosina 1956–1957 ja SDP:n puoluesihteerinä vuosina 1957–1966. Pitsinki valittiin eduskuntaan vuoden 1958 vaaleissa Uudenmaan läänin vaalipiiristä ja jatkokausille Helsingin kaupungin vaalipiiristä vuosien 1962 ja 1966 vaaleissa. Hän oli valitsijamiehenä vuosien 1962 ja 1968 presidentinvaaleissa.

Eduskunnasta Pitsinki siirtyi Uudenmaan läänin maaherran virkaan, jossa hän toimi vuosina 1966–1982. Presidentti Mauno Koivisto erotti Pitsingin yleisen edun vuoksi vuonna 1982. Syynä olivat Uudenmaan läänin huonot henkilösuhteet. Pitsinki jatkoi poliittista toimintaansa Kansalaisvallan liiton puheenjohtajana. Puolue jäi ilman kansanedustajia vuosien 1979 ja 1983 vaaleissa, ja se poistettiin puoluerekisteristä joulukuussa 1983.

## Yksityiselämä
Pitsingillä oli ensimmäisestä avioliitostaan (1950–1988) kaksi poikaa.

## Teokset
* 
* 

## Lähteet

## Aiheesta muualla
*
Särmäys

**Särmäyksellä** tarkoitetaan metalliteollisuudessa 
ohutlevyn taivuttamista siihen tarkoitetulla laitteella, jota nimitetään särmäyspuristimeksi. Särmäyksellä tarkoitetaan lyhyesti metallilevyn taivuttamista.

Särmäyspuristin koostuu erilaisista osista, joita ovat muun muassa akselit, ylä- ja alatyökalut. 
Särmäyspuristimessa on yleisesti kaksi Y-akselia kuvaamassa sylintereitä jotka liikkuttavat joko ylä- tai alaterää. 
X-akseli on poikkeuksetta ns. takavaste, johon taivutettava kappale nojataan oikean taivutuskohdan varmistamikseksi. 
Mallista ja merkistä riippuen akseleita on 2–10 kappaletta. Akseleita kuvataan poikkeuksetta kirjaimilla, esimerkiksi R1, R2, Z1 ja Z2 jne.

Metallilevy taivutetaan ylä- ja alaterän välissä hydrauliikan tai paineilman voimalla. 
Särmäyksessä metallilevy taivutetaan yleisesti kylmänä. Vain poikkeustapauksissa levyä lämmitetään taivuttamisen helpottamiseksi. Tällöin kyseessä voi olla esimerkiksi todella paksu materiaali, joita käytetään esimerkiksi telakoilla. 

Särmäämällä voidaan valmistaa erilaisia tuotteita metallista, jotka joko särmäyksen jälkeen ovat saman tien valmiita tuotteita tai sitten ne jatkokäsitellään tavalla tai toisella, esimerkiksi maalataan tai hitsataan.

Särmäyksessä käytetään yleisesti tuotteen käyttötarpeen mukaan suunniteltua taivutussädettä (lyhenne=r eli lat. radius).
Särmäyspuristimia on erilaisia ja eri kokoisia käyttötarpeen mukaan. Tunnettuja merkkejä ovat muun muassa Amada, MVD , Trumpf, Aliko ja Finnpower.

Nykyisin laitteet ovat poikkeuksetta CNC-ohjattuja. Myös taivutusautomaatteja on jo olemassa, sekä erilaisia robottiversioita. 
Nämä voivat olla täysin automatisoituja tai puoliksi automatisoituja, jolloin laitteen käyttäjä hoitaa esimerkiksi tuotteen lastauksen lavalle. Täysin automatisoidussa versiossa esimerkiksi toinen robotti hoitaa särmäyksen jälkeen jatkotyövaiheet.

## Katso myös
*Taivutus (valmistustekniikka)

## Aiheesta muualla

*
Uljas Mäkelä

**Uljas Kalevi Mäkelä** (21. elokuuta 1924 Lapua – 16. marraskuuta 2010 Rauma) oli suomalainen poliitikko ja kaupunginjohtaja, joka toimi SDP:n kansanedustajana 1962–1978 ja työskenteli Rauman kaupunginjohtajana 1978–1988.

## Elämä ja ura
Lapualla syntynyt Mäkelä kävi kansakoulun ja työskenteli Raumalla rautatieläisenä 1941–1948. Vuosina 1948–1949 hän suoritti Työväen Akatemiassa sosiaalialan kursseja, ja työskenteli samalla Riihimäellä nuoriso-ohjaajana. Vuosina 1949–1952 Mäkelä oli Rauman maalaiskunnan sosiaalitarkkailijana, 1952–1953 Ulvilan sosiaalisihteerinä ja vuodesta 1953 lähtien Rauman maalaiskunnan sosiaalisihteerinä.

Mäkelä valittiin eduskuntaan vuonna 1962. Hän jätti eduskunnan kesken kansanedustajakautensa vuonna 1978 tultuaan valituksi Rauman kaupunginjohtajaksi. Mäkelän tilalle eduskuntaan nousi Pirkko Valtonen. Presidentin valitsijamiehenä hän oli vuosina 1962, 1968, 1978, 1982 ja 1988. Mäkelä oli myös Rauman kaupunginvaltuuston jäsen 1951–1952, 1957–1978 ja 1988–2000.

Mäkelä sai kaupunkineuvoksen arvonimen vuonna 1989. Vuonna 1984 Mäkelä valittiin *[[Raumalainen]]*-kaupunkilehden lukijaäänestyksessä ensimmäiseksi Vuoden raumalaiseksi, ja 1993 hänet palkittiin Satakuntaliiton myöntämällä Satakunta-mitalilla.

## Perhe
Uljas Mäkelän vanhemmat olivat nahkuri Arvo Johannes Mäkelä ja Anni Elina Lassila. Hänen puolisonsa oli Terttu Johanna Soini, jonka kanssa Mäkelä avioitui 1945.

## Lähteet
Jaksollinen desimaaliluku

**Jaksollinen desimaaliluku** on desimaaliluku, jonka desimaaleissa toistuu jokin numero tai numerosarja äärettömän monta kertaa peräkkäin. Jokainen jaksollinen luku on rationaaliluku. Jaksollista desimaalilukua merkitään vetämällä viiva toistuvan numeron tai numerosarjan yläpuolelle.

## Esimerkkejä
* 1/3 = 0{,}333... = 0{,}\overline{3}

* 1/7 = 0{,}142857142857... = 0{,}\overline{142857}

* 7/12 = 0{,}58333... = 0{,}58\overline{3}

* 23/99 = 0{,}232323... = 0{,}\overline{23}

## Murtoluvut jaksollisina desimaalilukuina

Kun supistettu murtoluku *p/q* muunnetaan desimaaliluvuksi, saadaan päättyvä desimaali­luku vain, jos nimittäjä *q* ei ole jaollinen muulla alku­luvulla kuin 2 ja 5. Muussa tapauksessa saadaan aina päättymätön jaksollinen desimaali­luku, jossa jakson pituus voi olla enintään *q - 1* numeroa. Niinpä esimerkiksi 
* 1/7 = 0{,}\overline{142857}, 
missä jakson pituus on kuusi numeroa. Jakso saattaa kuitenkin olla myös tätä lyhyempi, mutta jos *q* on alkuluku, jakson pituus on aina jokin *q-1*:n tekijä. Niinpä esimerkiksi 
* 1/3 = 0{,}\overline{3},
* 1/11 = 0{,}\overline{09},.

Jos *q* ei ole alkuluku, jakson pituus ei välttämättä ole *q*-1:n tekijä. Tosin esimerkiksi
* 1/9 = 0{,}\overline{1}, 
mutta
* 1/77 = 0{,}\overline{012987}, 
missä jakson pituus 6 ei ole nimittäjän 77 tekijä.

Jos nimittäjä on jaollinen 2:lla tai 5:llä, jakso ei ala välittömästi desimaalipilkun jälkeen vaan myöhemmin, esimerkiksi 
* 7/12 = 0{,}58333... = 0{,}58\overline{3}.

## Jaksollisen desimaaliluvun muuntaminen murtoluvuksi

Jaksollinen desimaaliluku, jossa jakso alkaa välittömästi desimaalipilkun jälkeen, voidaan muuntaa murtoluvuksi jakamalla jakso luvulla, jossa on yhtä monta yhdeksikköä kuin jaksossa on numeroita. Näin saatu murtoluku supistetaan, jos mahdollista.  Esimerkiksi 
*0{,}363636... = 0{,}\overline{36} = 36/99 = 4/11, ja
*0{,}\overline{153846} = 153846/999999 = 2/13,
sillä murtoluku 153846/999999 voidaan supistaa tekijällä 76923, jolloin saadaan 2/13.

Jos jakso ei ala välittömästi desimaali­pilkun jälkeen, luku kerrotaan sopivalla kymmenen potenssilla ja lopuksi jaetaan samalla luvulla. Esimerkiksi:

0{,}01666... = 0{,}01\overline{6} = \frac{1{,}\overline{6}}{100} =  \frac{1 + \frac{6}{9}}{100} = \frac{1 + \frac{2}{3}}{100} = \frac{\frac{5}{3}}{100} = \frac{5}{300} = \frac{1}{60}.

Edellä todettiin, että kun murtoluvun nimittäjä *q* on muu alkuluku kuin 2 tai 5, on siis jakson pituus aina jokin *q*-1:n tekijä. Tämä seuraa Fermat'n pienestä lauseesta. Luku, jossa on *q*-1 yhdeksikköä, voidaan nimittäin esittää muodossa 10^{q-1} - 1, ja mainitusta lauseesta seuraa, että jos *q* on alkuluku, 10^{q-1} - 1 on jaollinen *q*:lla.

## Katso myös
* 0,999...
* Kymmenjärjestelmä
MOT

**MOT** voi tarkoittaa seuraavia asioita:

* M.O.T., lyhenne sanoista "mikä oli todistettava" tai "mikä on todistettu"
* MOT, Yleisradion tutkivan journalismin toimitus
* MOT-kielipalvelut, MOT Sanakirjasto, Kielikoneen valmistamien sähköisten sanakirjojen tuoteperhe
* M.O.T., , mikroaaltouunin muuntaja
* MOT eli MTV:n ohjelmatyöntekijät ry, Journalistiliittoon kuuluva ammattiyhdistys
* MOT, "molempain oikeuksien tohtori", Suomessa vuoteen 1923 saakka käytössä ollut akateeminen oppiarvo 
* Mot, venäläinen räppäri
* Mot, länsiseemiläinen kuoleman jumala
Tagaloa

**Tagaloa** tarkoittaa samoankielellä tarujen ylijumalaa. Maorien mytologiassa ilmiö tunnetaan nimellä Tangaroa.
Koryū

** Koryū ** () on japanilaisiin kamppailuperinteisiin liittyvä käsite, joka tarkoittaa kutakuinkin ”vanhaa perinnettä” tai ”vanhaa tyyliä”. Termiä käytetään yleensä ennen Meiji-kauden alkua (1868) tai miekkojen samurailta kieltämistä (1876) syntyneistä kamppailutyyleistä.

## Lähteet
Sena Jurinac

**Sena**, oikealta nimeltään **Srebrenka Jurinac** (24. lokakuuta 1921 – 22. marraskuuta 2011) oli itävaltalainen sopraano.

Jurinac syntyi Bosnian alueella. Hänen isänsä oli kroatialainen tohtori ja äitinsä Wienistä. Jurinacin musiikilliset lahjat tulivat ilmi nuorella iällä, ja hän pääsi opiskelemaan Zagrebin musiikkiakatemiaan. 

Jurinac teki oopperadebyyttinsä *[[La bohème]]n* Mimìn roolissa Zagrebissa vuonna 1942. Hän sai vuonna 1944 kiinnityksen Wienin valtionoopperaan. Hän vetäytyi oopperalaulajan uraltaan marraskuussa 1982 Wienissä tehdyn esityksen jälkeen, mutta jatkoi resitaalien pitämistä.

## Lähteet
Luettelo Maljan tähdistön tähdistä

**Luettelo [[Malja (tähdistö)|Maljan tähdistön]] tähdistä**

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
Anna-Lisa Jakobsson

**Eva Anna-Lisa Jakobsson** (s. 30. heinäkuuta 1956 Oravainen) on suomalainen oopperalaulaja (mezzosopraano). Hän sai vuonna 1993 kiinnityksen Suomen Kansallisoopperaan. 

Jakobsson suoritti filosofian maisterin tutkinnon Åbo Akademissa vuonna 1986 pääaineenaan historia. Hän opiskeli Länsi-Berliinissä (Hochschule der Künste) 1984–1986 ja Sibelius-Akatemiassa ja valmistui musiikin maisteriksi 1989. Hän on julkaissut useita oopperalevytyksiä. Hänellä on ollut rooleja mm. Giuseppe Verdin, Richard Straussin, Richard Wagnerin, Georges Bizet'n, Pjotr Tšaikovskin, Giacomo Puccinin, Umberto Giordanon, Leoš Janáčekin, Benjamin Brittenin ja Aulis Sallisen oopperoissa.

## Lähteet
Tony Granato

**Tony Granato** (s. 25. heinäkuuta 1964 Downers Grove, Illinois, Yhdysvallat) on yhdysvaltalainen jääkiekkovalmentaja ja pelaajauransa lopettanut ammattilaisjääkiekkoilija.

## Ura
Granato aloitti uransa yliopistosarjassa Wisconsin yliopistossa. New York Rangers valitsi hänet numerolla 125  . Hän pelasi uransa aikana New York Rangersissa, Los Angeles Kingsissä ja San Jose Sharksissa. 1994 hän sai NHL:n seitsemänneksi pisimmän (vuoteen 2005 asti) pelikiellon, 15 ottelua, huidottuaan Chicagon Neil Wilkinsonia päähän.

Pitkän uransa Granato lopetti 2002, ja toimi sen jälkeen Colorado Avalanchen päävalmentajana kolme kautta. Kaudella 2003–2004 Granaton joukkueessa pelasi mm. Teemu Selänne, joka ei saanut Granatolta juurikaan luottoa. Granato peluutti Selännettä kolmosketjussa rikkovassa roolissa ja oli julkisesti tyytymätön Selänteen suorituksiin.
Hän oli on Coloradon apulaisvalmentaja 2002–2008, ennen kuin hänen ilmoitettiin siirtyvän takaisin päävalmentajaksi toukokuussa 2008 korvaamaan tehtävänsä jättänyttä Joel Quennevillea. Granato ei valmentanut Coloradossa kuin kauden 2008–2009. Colorado sijoittui Läntisen konferenssin viimeiseksi. Kauden jälkeen Granato sai potkut usean muun valmentajan kanssa. Pittsburgh Penguins nimesi hänet apulaisvalmentajaksi elokuussa 2009.

## Yksityiselämä
Naisjääkiekkoilija Cammi Granato on hänen siskonsa, ja entinen NHL-pelaaja Ray Ferraro on hänen lankonsa.

## Palkinnot
*1997 Bill Masterton Trophy

## Lähteet
Richard Paul

**Richard Paul** (6. kesäkuuta 1940 &ndash; 25. joulukuuta 1998 Studio City, Los Angeles) oli yhdysvaltalainen näyttelijä. Paul syntyi Los Angelesissa, Kaliforniassa. Paul esiintyi muun muassa elokuvassa *[[Larry Flynt – Minulla on oikeus]]* (Jerry Falwell) sekä tv-sarjoissa Murhasta tuli totta (pormestari Sam Booth) ja Lemmenlaiva.

Paul kuoli syöpään Los Angelesin Studio Cityssä vuonna 1998.

## Lähteet

## Aiheesta muualla
*
Siltamäen uimahalli

**Siltamäen uimahalli** sijaitsee Helsingin Siltamäen ostoskeskuksen luona. Uimahallissa on yksi allas, joka on jaettu 17 metrin pituiseen uimarataan ja muuhun uimiseen. Sen syvin kohta on noin kaksi metriä. Lisäksi hallissa on pienehkö ja matala lastenallas. Uimahallin pesutiloissa on vihtasauna. Siltamäen uimahallissa toimii myös solarium ja kuntosali.

Vuonna 1973 valmistuneen Siltamäen uimahallin ovat suunnitelleet R-H Laakso ja Iiris Ulin, ja sen omistaa Urheiluhallit Oy.

## Lähteet

## Aiheesta muualla
*Urheiluhallit.fi
Grand Wizard Theodore

**Grand Wizard Theodore** (s. 5. maaliskuuta 1963 Bronx, New York), usein myös **GrandWizzard Theodore**, oikealta nimeltään **Theodore Livingston**, on yhdysvaltalainen hip hop -DJ. Häntä pidetään yleisesti levylautastekniikka skrätsäyksen kehittäjänä (joskin myös tunnettu DJ Grandmaster Flash mainitaan toisinaan samassa yhteydessä).

Theodore sanoo, että musiikki oli usein läsnä hänen lapsuudenkodissaan. Hänen veljensä "Mean Jean" oli DJ ja alkoi opettaa häntä jo ennen kuin Theodore oli edes teini-ikäinen. Myös Grandmaster Flash opetti häntä. Itse skrätsäyksen Theodore sanoo keksineensä 1970-luvun puolivälissä puolittain vahingossa: Hän soitti levyjä kotonaan liian kovalla äänenvoimakkuudella, jolloin hänen äitinsä tuli keskeyttämään hänet, vaatien häntä lopettamaan. Tuolloin Theodore oli ajatuksissaan tullut liikutelleeksi vinyyliä neulan ollessa edelleen levyn pinnassa. Hän huomasi, että syntyvä ääni oli mielenkiintoinen.

Theodoren sanotaan kehittäneen ja hioneen myös monia muita DJ-tekniikoita, muun muassa *neulan tiputtamisen* ().

## Lähteet

* Hip Hop Slam: CREATOR OF THE SCRATCH: Grand Wizard Theodore – haastattelu
Erwin Geschonneck

**Erwin Geschonneck** (27. joulukuuta 1906 Bartenstein, Itä-Preussi – 12. maaliskuuta 2008 Berliini, Saksa) oli saksalainen näyttelijä.

Geschonneck syntyi Itä-Preussin Bartensteinissa, joka nykyään on Puolan alueella ja nimeltään Bartoszyce. Sieltä hänen perheensä muutti vuonna 1909 Berliiniin. Geschonneckilla oli rooleja muiden muassa elokuvissa *[[Valesankari]]* (1956), *[[Sotaurhot]]* (1960) ja *[[Levinin mylly]]* (1980).

Geschonneck liittyi Saksan kommunistipuolueeseen vuonna 1929. Natsien noustua valtaan hän pakeni Puolaan, Latviaan ja Tšekkoslovakiaan. Hän joutui pidätetyksi Prahassa vuonna 1938 ja päätyi keskitysleirille. Tuleva näyttelijä evakuoitiin, mutta Neuengammen keskitysleiriläisiä hakemaan tullut *[[Cap Arcona]]* upposi huhtikuussa 1945, ja Geschonneck oli yksi harvoista onnettomuusalukselta selvinneistä.

Geschonneckille myönnettiin Itä-Saksan kansallispalkinto neljästi (1954, 1960, 1961 ja 1968). Hänet äänestettiin vuonna 1992 *[[Film und Fernsehen]]* -lehdessä kaikkien aikojen parhaaksi itäsaksalaiseksi näyttelijäksi. Hänestä tehtiin vuonna 1976 *Vaterländischer Verdienstordenin* ja vuonna 1981 *Karl-Marx-Ordenin* jäsen.

Geschonneck oli viidesti naimisissa. Hänellä oli kaksi poikaa ja tytär. Hän saavutti joulukuussa 2006 sadan vuoden iän.

## Lähteet
Anna-Kristiina Kaappola

**Anna-Kristiina Kaappola** (s. 17. helmikuuta 1965 Oulu) on suomalainen sopraano. 

Kaappola on musiikin maisteri Sibelius-Akatemiasta. Hän sai vuonna 1997 kiinnityksen Suomen Kansallisoopperaan. Hän on vieraillut mm. Metropolitan-oopperassa, La Scalassa ja Covent Gardenissa. Hän on esiintynyt monesti Savonlinnan oopperajuhlilla, ensimmäistä kertaa vuonna 1992.

Kaappola tunnetaan kansainvälisesti kenties parhaiten Yön kuningattaren roolista Wolfgang Amadeus Mozartin oopperassa *[[Taikahuilu]]*. Hän sai Suomen Oopperaliiton vuoden oopperasolisti -nimityksen 1995. 

## Lähteet
Espis

**Espis** on puhekielinen ilmaus seuraaville kohteille:

*Espoontori, kauppakeskus Espoossa
*Esplanadin puisto, puisto Helsingissä; nykyään ennemmin *Espa*
TT-Line

**TT-Line** on saksalainen laivayhtiö. Yhtiön pääpaikka on Lyypekissä. TT-Line liikennöi eteläisellä Itämerellä, linjoilla Trelleborg–Rostock ja Trelleborg–Travemünde. Liikenne Trelleborgin ja Travemünden välillä alkoi vuonna 1962. Rostock–Trelleborg -reitti tuli mukaan vuonna 1992, ja vuoteen 1997 saakka linjaa markkinoitiin nimellä **TR-Line**. Vuonna 1978 TT-Line hankki 50 %:n osuuden Olau Linestä. Seuraavana vuonna TT-Line osti loputkin Olau Linestä. Olau Linen liikenne loppui vuonna 1994.

## Laivat
### Nykyiset

* M/S Robin Hood (1995–)
* M/S Nils Dacke (1995–)
* M/S Nils Holgersson (2001–)
* M/S Peter Pan (2001–)
* M/S Tom Sawyer (2001–)
* M/S Huckleberry Finn (2002–)

### Entiset

## Lähteet

## Aiheesta muualla

* TT-Line
* TT-Line ships
Luettelo Peräkeulan tähdistön tähdistä

**Luettelo [[Peräkeula (tähdistö)|Peräkeulan tähtikuvion]] tähdistä**:

Taulukon sarakkeissa käytetyt lyhenteet:
* **HD** numero Henry Draper -luettelossa
* **HIP** numero Hipparcos-luettelossa
* **RA** Rektaskensio
* **DEC** Deklinaatio
* **Vis** Näennäinen kirkkaus
* **Abs** Absoluuttinen kirkkaus

## Lähteet

*
Moskovan teknillinen valtionyliopisto

**Moskovan teknillinen valtionyliopisto** () on venäläinen teknillinen valtionyliopisto, joka tunnetaan myös nimellä Bauman-instituutti.  

## Historia

Yliopiston perusti vuonna 1830 nimellä "Keisarillinen ammattikoulu" (Ремесленное училище eli Remeslennoe Uchilische) keisari Nikolai I. Vuonna 1868 se nimettiin uudelleen, ja nimeksi tuli Keisarillinen Moskovan teknillinen koulu. Vuoden 1917 lokakuun vallankumouksen jälkeen se sai nimen *Moskovan ylin teknillinen koulu*. Vuonna 1930 yliopistosta irrotettiin useita uusia tutkimusinstituutteja, joista tuli itsenäisiä tutkimuslaitoksia. Tällaisiin kuului muun muassa aerodynamiikan tutkimuslaitos TsAGI. Yliopisto sai 1900-luvun alun kommunistin Nikolai Baumanin mukaan uuden nimen *Baumanin Moskovan mekaaninen ja koneenrakennuksen instituutti*. Moskovan ylin teknillinen koulu -nimi tuli uudestaan käyttöön vuonna 1943. Tämä yliopisto tunnettiin Bauman-nimellä muun muassa 1950- ja 1960-lukujen avaruuskilvan aikaan. Viimeisin nimikorjaus tehtiin vuonna 1989.

Koulun rehtorina toimii I. B. Fjodorov. Opetushenkilökuntaa yliopistolla on 3&nbsp;500 henkilöä. Yliopistossa on 18&nbsp;000 perustutkinto-opiskelijaa ja 1&nbsp;000 jatko-opiskelijaa.

## Osastot
* Radioelektroniikka ja laserteknologia
* Perustieteet
* Koneenrakennus
* Erikoiskoneet
* Voimalaitteet
* Robotiikka ja automaatio
* Tietotekniikka ja säätötekniikka
* Biolääketiede
* Sosiaaliset ja ihmistieteet
* Liiketaloustiede ja johtaminen

### Erikoisosastot
* Radiotekniikka
* Raketti- ja avaruustekniikka
* Optoelektroniikka
* Laiterakennus
* Ilmailu- ja avaruustekniikka

## Kuuluisia opettajia ja opiskelijoita
* Sergei Afanasjev
* Sergei Koroljov
* Semjon Lavotškin
* Sergei Lebedev
* Aleksandr Mikulin
* Vladimir Petljakov
* Nikolai Pilugin
* Pavel Suhoi
* Vladimir Šuhov 
* Pafnuti Tšebyšov
* Vladimir Tšelomei
* Andrei Tupolev
* Sergei Vavilov
* Nikolai Žukovski

## Aiheesta muualla

* Yliopisto sivusto
* Yliopiston opiskelijoiden sivusto
* Yliopiston opiskelijoiden toinen sivusto
* Baumanin historia (venäjäksi)
Isyystutkimus

**Isyystutkimus** on oikeusgeneettinen toimenpide, joka tehdään lastenvalvojan tai oikeusistuimen määräyksestä osana isyyden tutkimusta.

Suomessa isyystutkimuksella pyritään selvittämään, kuka on lapsen biologinen isä. Tutkimus tehdään tuomioistuimen määräyksestä, kun lapsi tai hänen äitinsä on oikeudessa nostanut kanteen isyyden vahvistamiseksi ja isäksi väitetty henkilö ei jostain syystä ole halukas tunnustamaan isyyttään. Vastaavasti myös mies, joka vaatii itselleen lapsen isyyttä, voi vaatia tehtäväksi isyystutkimusta. Myös lastenvalvoja puolestaan voi määrätä isyystutkimuksen tehtäväksi, jos mies vaatii tätä. 

Miehellä ei kuitenkaan ole oikeutta vaatia isyystutkimusta, mikäli äiti on avioliitossa toisen miehen kanssa eikä äiti halua miehen tunnustavan isyyttään.

Kuitenkin Unicefin lapsen oikeuksien sopimuksessa mainitaan, että "*Lapsella on lähtökohtaisesti oikeus elää vanhempiensa kanssa, jos hänellä on hyvä ja turvallista olla heidän kanssaan. Vanhemmistaan erossa asuvalla lapsella on oikeus tavata ja pitää säännöllisesti yhteyttä kumpaankin vanhempaansa".*

Isyystutkimus tehdään pääsääntöisesti äidistä, lapsesta ja isäksi epäillystä miehestä. Näiltä voidaan myös ottaa tutkimukseen tarvittava verinäyte tahdonvastaisesti. Tarvittaessa tutkimus voidaan tehdä myös kuolleen miehen tai naisen ruumiista otetusta näytteestä tai tämän lapsen isovanhemmista. Isovanhempia ei kuitenkaan voida velvoittaa suostumaan tutkimukseen vastoin tahtoaan. Tutkimuksen suorittaa joko Terveyden ja hyvinvoinnin laitos tai Helsingin yliopiston oikeuslääketieteen laitos.

Isyystesti keksittiin 1960-luvulla kun HLA-tyypittely tuli mahdolliseksi.

## Lähteet

## Muualla aiheesta
*Laki oikeusgeneettisestä isyystutkimuksesta (378/2005)
*Isyyslaki (700/1975)
*Ylen Elävä arkisto: Isyyden tunnustaminen on koruton riitti
Ruggiero Ricci

**Ruggiero Ricci** (24. heinäkuuta 1918 San Francisco, Kalifornia – 6. elokuuta 2012 Palm Springs, California) oli yhdysvaltalainen viulisti. Hän oli italialaisten maahanmuuttajavanhempien poika, ja hän suoritti ensimmäisen julkisen esiintymisensä kymmenvuotiaana. Hän esitti silloin Henryk Wieniawskin ja Henri Vieuxtempsin musiikkia. 

Ricci soitti jo 11-vuotiaana Felix Mendelssohnin viulukonserton, ja pian hän teki debyyttinsä Carnegie Hallissa. 1930-luvulla hän opiskeli Berliinissä Georg Kulenkampffin johdolla.

Ricci palveli Yhdysvaltain armeijassa vuosina 1942–1945. Hän levytti vuonna 1947 kaikki Niccolò Paganinin kaksikymmentäneljä kapriisia, joiden esityksistä hänet tunnetaan yhä. Hän kuului viulistien kansainväliseen eliittiin.

Ricci oli lisäksi maineikas viulunsoiton opettaja. Hän hoiti professuuria Michiganin yliopistossa vuosina 1982–1987, ja hänestä tuli vuonna 1989 Salzburgin Mozarteumin vieraileva professori. Ricci vieraili lukuisia kertoja Suomessa vuodesta 1953 alkaen, ja hän kuului Sibelius-viulukilpailun tuomaristoon vuonna 1995.

## Lähteet
Nikolai Bauman

**Nikolai Ernestovitš Bauman** (, , pseudonyymi Grach; 1873–1905), oli Venäjän vallankumouksellisia.

Bauman opiskeli eläinlääkäriksi. Hän alkoi työskennellä Venäjän sosiaalidemokraattisessa puolueessa Pietarissa 1890-luvulla. Hänet pidätettiin ja hän vietti 22 kuukautta Pietari-Paavalin linnoituksessa ja karkotettiin Vjatkan kuvernementtiin. Hän pakeni ulkomaille ja työskenteli *Iskrassa*, mutta vieraili usein salaa Venäjällä. Hänet pidätettiin helmikuussa 1902 Voronežissa ja vangittiin Kiovaan, jossa hän pakeni vankilasta kymmenen muun toverinsa kanssa. Hän otti osaa toiseen RSDRP:n puoluekokoukseen ja toiseen vallankumouksellisten kokoukseen Genevessä. Hänet valittiin puolueen Moskovan komiteaan. Hänet pidätettiin uudelleen kesäkuussa 1904 Tagankan vankilaan. Poliittiset vangit vapautettiin lokakuun 1905 manifestilla, mutta tsaarin sotilaat surmasivat Baumanin pian sen jälkeen Moskovassa.

Moskovan teknillinen yliopisto N.E.Bauman on nimetty hänen mukaansa.

## Aiheesta muualla
* http://marxists.org/archive/lenin/works/1905/nov/07.htm
* http://www.hronos.km.ru/biograf/bauman.html 
* http://www.peoples.ru/state/party/nikolay_bauman/
Georg Listing

**Georg Moritz Hagen Listing** (s. 31. maaliskuuta 1987 Halle) on saksalainen muusikko, joka soittaa bassoa saksalaisessa Tokio Hotel -poprockyhtyeessä. Listing asuu Magdeburgissa. Hän liittyi yhtyeeseen vuonna 2001, samaan aikaan kuin rumpali Gustav Schäfer. Hän päätyi musiikin pariin kahden hänen ystävänsä pyydettyä hänet mukaan kellaribändiin, joka kuivui kokoon lähes saman tien. Ennen muusikonuraansa Listing suunnitteli jatkavansa psykologian opiskelua.
Domi

**Domi** tarkoittaa seuraavia:

* Max Domi (s. 1995), kanadalainen jääkiekkoilija
* Tie Domi (s. 1969), albanialaissukuinen kanadalainen uransa päättänyt jääkiekkoilija
* Domi, Rautakirjan kahvilaketju 1970-luvulla
* domi, BDSM:ssä alistavassa roolissa oleva henkilö
* Tuomarila, slanginimitykseltään Domi, alue Espoon keskuksen kaupunginosassa.